Il primo giorno d’estate

Il primo giorno d'estate (Suomeksi: Kesän ensimmäinen päivä) on italialaislaulaja Violettan kappale, joka julkaistiin hänen uransa toisena singlenä 21. kesäkuuta 2014. Kappale julkaistiin vain digitaalisesti ladattavana ja nykypäivään mennessä se ei ole ollut osana mitään albumia tai EP-levyä. Kappaleelle on tehty myös musiikkivideo, joka kuvattiin Marina di Ravennassa, Italiassa kesäkuussa 2014. Violetta pyysi hänen Facebook-sivujensa kautta faneja tulemaan osaksi musiikkivideon kuvaamista, joka sijoittuu pääosin "Hana Bin" rannalle sekä muihin pienen rantakaupungin kohteisiin. Video julkaistiin virallisesti 4. heinäkuuta 2014.

Lähteet

Vuoden 2014 kappaleet
Italialaiset musiikkikappaleet